kardio miopatie | Health24
Posted by: Corneli | 2011/08/03
My seun met miopatie gebruik saam met ander hartmedikasie, 80mg lassix 3x per dag, Dit veroorsaak dat hy baie opstaan in die nag en na my mening ,nie genoeg rus nie. Sal dit veilig wees om die dosis op te deel sodat hy120mg 2x per dag drink en - indien hy dit nie in die aand neem, sal hy seker minder in die nag hoef op te staan.
Kan sy swak hartfunksie (11%) veroorsaak dat hy makliker koud kry? Sy naels en lippe en soms sy neusvleuels en ore word meer gereeld blou sonder dat hy sieker is.
Ja, jy kan die dosis opdeel, maar die aand dosis kan vroeg geneem word, omtrent teen 18h00 en sy vloeistof inname sal teen omtrent 20h00 gestaak moet word.
Kardiomiopatie is 'n baie slegte diagnose en ek is jammer om te verneem dat sy hartfunksie so swak is. Die hartfunksie bepaal hoe goed bloed deur die liggaam versprei word. Daarom sal hy beslis kouer kry en dat die lippe, hande en voete gevolglik baie gou gaan koud raak en blou verkleur. Trek hom warm aan en gee medikasie soos nodig en bly streng by die voorgeskrewe medikasie.